SRIP Pametna Mesta in Skupnosti

Usposabljanje za pridobitev certifikata ECQA vodja evropskih projektov
2026-03-12 - 2026-04-16 | CPU Center za poslovno usposabljanje in preko spleta, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na usposabljanje za pridobitev certifikata ECQA vodja evropskih projektov. Spoznali boste praktične primere – vse od priprave prijave projekta do izdelave končnega poročila.
Termini predavanj v živo na CPU (Kardeljeva ploščad 27a, Ljubljana) od 10.00 do 15.00: 12. in 26. 3. ter 9. 4. 2026.
Termini on-line predavanj v Google Meet od 9.00 do 12.00: 19. 3. in 2. ter 16. 4. 2026.
Na usposabljanje se je potrebno prijaviti.

Spletna delavnica za JR STEP - Finančni obrazec
2026-03-11 13:00 - 15:00 (Europe/Ljubljana) | Spletni dogodek
ARIS organizira spletno delavnico, na kateri bo predstavljeno izpolnjevanje Finančnega načrta (OBRAZEC 3) v sklopu javnega razpisa STEP – spodbude za razvoj in proizvodnjo strateških tehnologij za Evropo (JR STEP). Potekala bo 11. 3. 2026 od 13.00 do 15.00 preko platforme ZOOM.
Na dogodek se je potrebno prijaviti do 9. 3. 2026 do 23.59 oziroma do zapolnitve mest (500).

Napredni produkti, storitve in sistemi za pametne klinike
2026-03-10 08:30 - 15:00 | Institut “Jožef Stefan” Velika predavalnica (1.nadstropje), Jamova cesta 39, Ljubljana
Vabimo vas na dogodek z naslovom »Napredni produkti, storitve in sistemi za pametne klinike«, ki bo potekal 10.3.2026 s pričetkom ob 8.30 na Institutu “Jožef Stefan” (IJS), Velika predavalnica.
Dogodek je namenjen spodbujanju raziskovalnega in poslovnega sodelovanja med člani SRIP ToP, SRIP PMiS, IJS in UKCL ter predstavitvi inovativnih rešitev za povečanje učinkovitosti, varnosti in trajnostnega delovanja pametnih klinik.
Pridružite se nam in izkoristite priložnost za vzpostavljanje novih povezav ter aktivno sodelujete pri izmenjavi raziskovalnih, inovacijskih in podjetniških izkušenj. Dogodek predstavlja pomembno priložnost za mreženje, povezovanje kompetenc ter razvoj novih skupnih pobud in projektov.
Dogodek je brezplačen, prijava pa je obvezna preko registracijskega obrazca. Ker je zanimanja veliko, število mest pa omejeno, vas vabimo, da s prijavo pohitite.
PROGRAM >>
PRIJAVA >>
Vljudno vabljeni k udeležbi.

Parkiranje: parkiranje je možno le na označenih parkirnih mestih MOL v bližini IJS, zato priporočamo prihod z javnim transportom.

Seminar Uvrščanje blaga v carinsko tarifo
2026-02-26 09:00 - 12:00 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na seminar Uvrščanje blaga v carinsko tarifo, ki bo potekal 26. 2. 2026 od 9.00 do 12.00 na CPU, Kardeljeva ploščad 27a, Ljubljana.
Vsi carinski postopki se začnejo z uvrstitvijo blaga v carinsko tarifo, ki je osnova za vse nadaljnje carinske postopke, zato je seminar primeren za vse, ki pri svojem delu potrebujejo znanje o uvrščanju blaga. Izobraževanje bo potekalo s predstavitvijo primerov iz prakse.
Na seminar se je potrebno prijaviti.

Regionalna konferenca WEFE Nexus in the Mediterranean Source to Sea Continuum: From Strategy to Action
2026-02-24 - 2026-02-26 | Hibridni dogodek, Nicosia in preko spleta, Cyprus
Vabimo vas k spremljanju regionalne konference WEFE Nexus in the Mediterranean Source to Sea Continuum: From Strategy to Action, ki bo potekala med 24. in 26. 2. 2026 v Nikoziji, Ciper in preko spleta.
Konferenca bo potekala pod pokroviteljstvom ciprskega predsedovanja Svetu Evropske unije, UfM, UNEP/MAP in PRIMA ter v okviru projektov WEFE4MED (partner tudi IJS) in GEF MedProgramme. Združila bo odločevalce, raziskovalce, strokovnjake in druge deležnike iz regije z namenom spodbujanja prehoda od politike k izvedbi celostnega upravljanja voda, energije, hrane in ekosistemov (WEFE) v Sredozemlju ter okrepljenega regionalnega sodelovanja in dialoga.
Vljudno vabljeni k prijavi na spletno spremljanje konference.
WEFE_Nexus_Conference_Concept_Note_and_Agenda

Mercosur & Paragvaj: nove priložnosti za evropska podjetja
2026-02-17 15:00 - 17:00 | Spletni dogodek
Fimago in IVEJM organizirata spletni dogodek Mercosur & Paragvaj: nove priložnosti za evropska podjetja, ki bo potekal 17. 2. 2026 od 15.00 do 17.00.
Dogodek je namenjen je predstavitvi konkretnih poslovnih priložnosti ter praktičnih usmeritev za vstop na trge Mercosurja, ki predstavlja eno izmed najbolj perspektivnih gospodarskih regij na svetu. Sporazum EU–Mercosur je evropskim podjetjem odprl nove možnosti za širitev poslovanja v Južno Ameriko, ob hkratnem znižanju vstopnih ovir. Paragvaj pri tem izstopa kot strateška vstopna točka v regijo zaradi konkurenčnega davčnega okolja, nizkih stroškov poslovanja in ugodne logistične lege.
Program, Mercosur – Business Opportunities. (3)
Professional Summary_ Mr. E. Velazquez
Na dogodek se je potrebno prijaviti.

Dobre prakse pri aktiviranju omrežij za avtomobilsko transformacijo
2026-02-17 09:00 - 14:00 | Spletni dogodek
V sklopu projekta Drive2Transform bo potekal 17. 2. 2026 od 9.00 do 14.00 spletni seminar, ki je namenjen reprezentativnim grozdom in drugim podpornim organizacijam, ki delujejo na področju avtomobilske industrije in mobilnosti. Odgovarjali bodo na vprašanje: kako uspešni grozdi in agencije podpirajo transformacijo v avtomobilski industriji?
Prejeli boste ekskluziven vpogled v strategije različnih organizacij za podporo podjetjem iz celotne srednje Evrope. Dogodek je osredotočen na praktične metode za vzpostavljanje, aktiviranje in upravljanje inovacijskih omrežij. Predstavili bodo najboljše prakse, kako učinkovito povezovati industrijo, znanost in oblikovalce politik.
Na spletni seminar se je potrebno prijaviti.

Slovenski zdravstveni sistem: izzivi, reforme in pogled z vidika bolnika
2026-02-13 10:00 - 14:15 | Dvorana Državnega sveta Republike Slovenije, Šubičeva 4, Ljubljana
Državni svet Republike Slovenije, Slovensko gospodarsko in raziskovalno združenje (SBRA) iz Bruslja in Gospodarska zbornica Slovenije vabijo na Slovenski zdravstveni sistem: izzivi, reforme in pogled z vidika bolnika, ki bo potekal 13. 2. 2026 od 10.00 do 14.15 v dvorani Državnega sveta Republike Slovenije, Ljubljana, Šubičeva 4.
Cilj dogodka je spodbuditi odprt in strokoven dialog med ključnimi deležniki ter oblikovati konstruktivne pobude, ki lahko prispevajo k nadaljnjemu razvoju slovenskega zdravstvenega sistema v smeri večje pravičnosti, učinkovitosti in dolgoročne stabilnost.
Na dogodek se je potrebno prijaviti najkasneje do 12. 2. 2026.

Dodaten informativni dan za JR STEP
2026-02-11 12:30 - 15:00 | Kulturni center Janeza Trdine, Novi trg 5, Novo mesto
Nacionalna kontaktna točka STEP Slovenija v sodelovanju z Ministrstvom za gospodarstvo, turizem in šport (MGTŠ) ter Javno agencijo za znanstvenoraziskovalno in inovacijsko dejavnost Republike Slovenije (ARIS) organizira dodaten informativni dan namenjen predstavitvi JR STEP. Potekal bo v sredo, 11. 2. 2026, od 12.30 do 15.00 v Kulturnem centru Janeza Trdine, Novi trg 5, Novo mesto.
Na dogodek se je potrebno prijaviti do vključno 9. 2. 2026.

Dogodek mreženja o razpisih Obzorje Evropa za področje Grozda 5, PODNEBJE, ENERGIJA IN MOBILNOST
2026-02-11 08:30 - 15:00 | Four Points by Sheraton Ljubljana Mons, Pot za Brdom 4, Ljubljana
Vabimo vas na dogodek mreženja o razpisih Obzorje Evropa za področje PODNEBJA, ENERGIJE IN MOBILNOSTI, ki bo potekal 11. februarja 2026 v hotelu Four points by Sheraton Ljubljana Mons v Ljubljani. Organizator dogodka je Institut «Jožef Stefan«. Dogodek organiziramo v okviru projekta KRPAN.
Dogodek mreženja je namenjen raziskovalcem, predstavnikom podjetij ter ostalim strokovnjakom, ki so zainteresirani za prijave projektov na razpise centraliziranih programov Obzorja Evropa za področje podnebja, energije in mobilnosti. Uradni govorci bodo predstavili pomembne teme ter prihajajoče razpise za področje Grozda 5 in Misij EU. Podali bodo nasvete za pripravo uspešnega projektnega predloga.
Udeleženci se lahko veselijo zanimivih predstavitev izkušenih prijaviteljev, ki bodo delili z nami izzive in priložnosti na poti do uspeha.
Izkoristite možnost učinkovitega dialoga s predstavniki Nacionalnih kontaktnih točk, povežite se z uspešnimi prijavitelji in ostalimi udeleženci dogodka.
Dogodek bo potekal v angleškem jeziku.
PRIJAVITE SE ZDAJ in si zagotovite svoje mesto na dogodku! Prijave zbiramo do 22. januarja 2026 oz. do zapolnitve prostih mest.
Več informacij o dogodku lahko najdete na tej povezavi.
Vabilo_dogodek_mreženja_za_podnebje_energijo_in_mobilnost_11._februar_2026
Program_dogodek_mreženja_za_podnebje_energijo_in_mobilnost_11._februar_2026

Spletni informativni dan Obzorje Evropa Grozd 1
2026-02-10 09:00 - 15:30 | Spletni dogodek
Evropska komisija bo organizirala spletni informativni dan o temah prihajajočega delovnega programa Obzorje Evropa 2026-2027 za Grozd 1 – zdravje, ki bo potekal 10. 2. 2026 od 9.00 do 15.30.

Slovenski info dan EU Sklada za inovacije
2026-02-10 09:00 - 13:45 | Hiša Evropske unije, Dunajska cesta 20, Ljubljana
Slovensko gospodarsko in raziskovalno združenje (SBRA) iz Bruslja v sodelovanju z Ministrstvom za okolje, podnebje in energijo, EU agencijo CINEA in Evropsko komisijo vabijo na Slovenski info dan EU Sklada za inovacije, ki bo potekal 10. 2. 2026 od 9.00 do 13.45 v konferenčni dvorani Hiše Evropske unije, Dunajska 20, Ljubljana (ob Gospodarskem razstavišču).
V okviru dogodka bodo organizirani tudi bilateralni pogovori s predstavniki Evropske komisije in agencije CINEA, namenjeni udeležencem s konkretnimi projektnimi pobudami. Zainteresirani udeleženci naj svojo pisno in vsebinsko opredeljeno prošnjo za srečanje vnaprej posredujejo moderatorju dogodka, dr. Drašku Veselinoviču, na elektronski naslov drasko.veselinovic@sbra.be. Na podlagi izraženega interesa bodo organizirani t. i. orientacijski dialogi.
Na dogodek se je potrebno prijaviti.

Webinar Na trge Kolumbije in Mehike: Kako se pripraviti, koga nagovoriti, kdaj vstopiti
2026-02-03 16:00 | Spletni dogodek
Center za mednarodno poslovanje (CEMP) in Sekcija startup in scaleup podjetij pri GZS v sodelovanju s partnerji v Latinski Ameriki in Mehiki organizirata webinar »Na trge Kolumbije in Mehike: Kako se pripraviti, koga nagovoriti, kdaj vstopiti«, ki bo potekal 3. 2. 2026 ob 16.00.
Dogodek bo podjetjem predstavil aktualne gospodarske trende, strateške sektorje ter konkretne priložnosti za sodelovanje, trgovanje in investicije v regiji, ki postaja vse pomembnejši partner za evropska podjetja.
Udeležba na dogodku je brezplačna, potrebna pa je predhodna prijava preko spletne prijavnice. Prijave so odprte do 2. 2. 2026 oziroma do zapolnitve mest.

Seminar BID for the Americas 2026: Poslovne priložnosti v Latinski Ameriki in na Karibih
2026-02-02 15:00 - 18:00 | Center of Excellence in Finance, Cankarjeva cesta 18, Ljubljana
Seminar BID for Americas 2026 že četrto leto zapored organizira Ministrstvo za finance v sodelovanju z Medameriško razvojno banko in slovenskimi partnerji, med njimi Ministrstvom za zunanje in evropske zadeve in Javno agencijo SPIRIT Slovenija. Potekal bo 2. 2. 2026 (prestavljeno iz 3. 2.) ob 15.00 v Center of Excellence in Finance, Cankarjeva cesta 18, Ljubljana.
Spoznali boste Skupino Medameriške razvojne banke (IDB Group) in predstavljene vam bodo poslovne priložnosti v Latinski Ameriki in na Karibih.
Svojo udeležbo lahko potrdite na e-naslovu: barbara.knapic@gov.si. Rok za prijavo je 29. 1. 2026.

Spletni informativni dan Obzorje Evropa Grozd 4
2026-01-29 09:00 - 2026-01-30 17:00 | Spletni dogodek
Evropska komisija bo organizirala spletni informativni dan Obzorje Evropa Grozd 4, ki bo potekal 29. in 30. 1. 2026 od 9.00 do 17.00.

Investing with Global Gateway in Sub-Saharan Africa, Asia and Latin America
2026-01-28 14:00 - 15:30 | Spletni dogodek
Skupina za investicijsko vozlišče Evropske komisije za mednarodna partnerstva (The Investment Hub team of the European Commission Directorate General for International Partnership – DG INTPA) vabi na dogodek Investing with Global Gateway in Sub-Saharan Africa, Asia and Latin America, ki bo potekal 28. 1. 2026 od 14.00 do 15.30 prek spleta. Cilj dogodka je predstaviti nov kanal zasebnemu sektorju EU za pripravo naložbenih predlogov Global Gateway.
Potrebna je prijava do 22. 1. 2026.

Informativni dan za javni razpis STEP
2026-01-27 12:30 - 15:00 | Hotel City, Ulica Kneza Koclja 22, Maribor
Nacionalna kontaktna točka STEP Slovenija, ki deluje v okviru Slovenskega podjetniškega sklada, bo v sodelovanju z javno agencijo ARIS in Ministrstvom za gospodarstvo, turizem in šport organizirala informativni dan za javni razpis STEP. Dogodek bo potekal 27. 1. 2026 od 12.30 do 15.00 v Hotelu City v Mariboru, Ulica Kneza Koclja 22.
Potrebna je prijava do vključno 23. 1. 2026.

1. LIFE delavnica za pisanje projektnih prijav 2026
2026-01-27 - 2026-01-28 | CENTER ROG, Trubarjeva 72, Ljubljana
Ekipa projekta LIFE Krepitev zmogljivosti 2 vabi na 1. LIFE delavnico za pisanje projektnih prijav 2026, ki bo potekala v dveh terminih glede na tematiko in sicer 27. in 28. 1. 2026 v Centru Rog, Trubarjeva 72, Ljubljana. Udeležba je možna samo na enem izmed terminov.
Potrebna je prijava do 23. 1. 2026.

Dan SPIRIT Slovenija
2026-01-23 09:15 - 13:30 | Four Points by Sheraton Ljubljana Mons, Pot za Brdom 4, Ljubljana
Dan SPIRIT Slovenija bo potekal 23. 1. 2026 od 9.15 do 13.30 v Four Points by Sheraton Ljubljana Mons. Predstavili bodo ključne dosežke preteklega leta ter načrte in priložnosti, ki bodo oblikovali podporno okolje za podjetja v 2026.
Potrebna je prijava do 15. 1. 2026.

Informativni dan Obzorje Evropa – Delovni program WIDERA 2026-2027, del Widening
2026-01-22 | Spletni dogodek
Evropska komisija vabi na informativni dan Obzorje Evropa – Delovni program WIDERA 2026-2027, del Widening, ki bo potekal 22. 1. 2026 ob 10.00 prek spleta.
Predstavili bodo razpis Widening, destinacija “Izboljšan dostop do odličnosti”: teme razpisov, možnosti za prijavitelje (raziskovalne organizacije, univerze, inkubatorji, start-up podjetja, nacionalne institucije) in okvire sodelovanja v raziskavah in inovacijah v Evropi.

Gospodarska delegacija na Japonsko z ogledom sejma Automotive World
2026-01-21 - 2026-01-28 | Tokio, Japonska
SPIRIT Slovenija, javna agencija, ob podpori Ministrstva za gospodarstvo, turizem in šport med 21. in 28. januarjem 2026 organizira izhodno gospodarsko delegacijo v Tokio (Japonska), v okviru katere bodo slovenska podjetja obiskala mednarodni avtomobilistični sejem Automotive World, obiskala japonska podjetja in se udeležila finančno-investicijske konference, v organizaciji Ministrstva za finance Republike Slovenije.
Prijavite se lahko najkasneje do 19. decembra 2025 oziroma do zapolnitve prostih mest.

Država, gospodarstvo in javnost: Prihodnost slovenskega energetskega prehoda
2026-01-20 09:30 - 15:15 | Institut “Jožef Stefan”, Jamova cesta 39, Ljubljana
Konferenca Država, gospodarstvo in javnost: Prihodnost slovenskega energetskega prehoda bo potekala v torek, 20. 1. 2026, med 9.30 in 15.15 v Veliki predavalnici Instituta ”Jožef Stefan”, Jamova cesta 39, Ljubljana.
Ključno vprašanje energetskega prehoda ni le, na katere energetske vire bomo prešli, da bi zaustavili segrevanje ozračja, ampak tudi: Kako bomo prehod izpeljali, da se zaradi nesoglasij energetski projekti ne bi nerazumno zavlekli, radikalno podražili in s tem negativno vplivali na celotno družbo?
Energetski prehod že sedaj uspešne družbe ločuje od neuspešnih, zato bodo na dogodku gostili ministre, župane, predstavnike OECD, najimenitnejše raziskovalce in ljudi, ki mislijo prihodnost. Pridružite se! Postanite del prihodnosti!
Programski sklopi:

Vrednote in participacija znotraj slovenskega energetskega prehoda
Družbeni temelji energetskega prehoda
Okrogla miza: Prihodnost energetskega prehoda v Sloveniji

Udeležba je brezplačna, vendar je prijava zaradi omejenega števila mest obvezna.

Posvet o malih modularnih reaktorjih
2026-01-14 09:00 - 12:00 | GZS, Dimičeva ulica 13, Ljubljana, Slovenia
Članica SRIP PMiS, Gospodarska zbornica Slovenije, Združenje za inženiring vabi na Posvet o malih modularnih reaktorjih, ki bo potekal 14. 1. 2026, od 9.00 do 12.00, v dvorani C na GZS, Dimičeva ulica 13, Ljubljana.
Dogodek je namenjen podjetjem, strokovnjakom in odločevalcem, ki želijo razumeti vlogo novih jedrskih tehnologij ter možnosti vključevanja slovenskega gospodarstva v prihodnje energetske projekte.
Glavni govorec bo mednarodno priznani strokovnjak prof. dr. Ivan Damnjanović (Texas A&M University), ki v Slovenijo prihaja v okviru programa Fulbright Specialist. Gre za redko priložnost za podjetja, javne institucije, raziskovalne organizacije in izobraževalne ustanove, saj sodelovanje ne bo omejeno na klasična predavanja, temveč bo usmerjeno v razvoj konkretnih rešitev za slovenski prostor. Ključen namen prihoda prof. Damnjanovića je vzpostavitev transformacijskega obdobja v gradbenem sektorju.
Prijave potekajo preko sledeče povezave.

Konferenca GoDigital 2025
2025-12-16 09:30 - 13:00 | Kongresni center Brdo pri Kranju, Predoslje 39, Kranj
Gospodarska zbornica Slovenije vabi na konferenco GoDigital 2025, ki bo potekala v torek, 16. 12. 2025, od 9.30 ure do 13. ure v Kongresnem centru Brdo pri Kranju.
Na največji neodvisni poslovni konferenci na področju digitalizacije v Sloveniji boste spoznali, kako digitalne tehnologije iz podporne funkcije preidejo v samo jedro poslovanja in postanejo vzvod strateškega preboja.
Rok prijave je do 11. 12. 2025 oz. do zapolnitve mest.

Informativni dan Innovation Fund 2025 Net-Zero Technologies Call
2025-12-16 09:00 - 15:30 | Spletni dogodek
Evropska izvajalska agencija za podnebje, infrastrukturo in okolje (CINEA) in Generalni direktorat Evropske komisije za podnebne ukrepe (DG CLIMA) vabita na informativni dan Innovation Fund 2025 Net-Zero Technologies Call, ki bo potekal 16. 12. 2025 od 9.00 do 15.30 prek spleta.
Potrebna je prijava do 15. 12. 2025 do 18.00.
Razpis bo objavljen predvidoma 3. 12. 2025.

Informativni dan Obzorje Evropa - Delovni program WIDERA 2026-2027, del ERA
2025-12-11 09:30 - 16:30 | Spletni dogodek
Evropska komisija vabi na informativni dan Obzorje Evropa – Delovni program WIDERA 2026-2027, del ERA, ki bo potekal 11. 12. 2025 od 9.30 do 16.30 prek spleta.
Predstavili bodo razpise ERA, destinacija “Reforma in izboljšanje evropskega raziskovalnega in inovacijskega sistema”: teme razpisov, možnosti za prijavitelje (raziskovalne organizacije, univerze, inkubatorji, start-up podjetja, nacionalne institucije) in okvire sodelovanja v raziskavah ter inovacijah v Evropi.

Ukrajinsko-slovenski poslovni forum na področju energetike
2025-12-10 10:00 - 13:00 | Grad Jable, Grajska cesta 1, Loka pri Mengšu
Kot ste zasledili v medijih je, zaradi ruske agresije, energetska infrastruktura v Ukrajini zelo poškodovana. Ukrajinska podjetja iščejo partnerje tudi v Sloveniji s produkti in rešitvami na področju energetike, vključno z obnovljivimi viri energije, pametnimi omrežji in čistimi tehnologijami. Za vzpostavitev infrastrukture iščejo tudi svetovalna in inženirska podjetja, ki so pripravljena aktivno sodelovati.
Zato vabimo naše člane, ki imate ustrezne produkte in rešitve, da se udeležite Ukrajinsko-slovenskega poslovnega foruma dne 10.12.2025 na Gradu Jable, Grajska cesta 1, 1234 Loka pri Mengšu. Dogodka se lahko udeležite tudi online.
Dogodek bo združil podjetja iz Ukrajine in Slovenije ter Ukrajinsko gospodarsko zbornico. Ukrajinska podjetja bodo predstavila svoj energetski sektor, potrebe po partnerstvu (tehnološkem, finančnem ali strateškem) ter projektne ideje, za katere iščejo slovenske ali evropske partnerje.
Ukrajinska gospodarska zbornica bo v Slovenijo pripeljala 20 – člansko ukrajinsko delegacijo (gospodarska zbornica, podjetja, energetski grozd Dnipropetrovsk – ki že sodeluje s slovenskim grozdom Slovenski gradbeni grozd – SGG).
Slovenska podjetja lahko raziščejo poslovne priložnosti na področju pridobivanja energije Ukrajini, poiščejo zanesljive ukrajinske partnerje za projekte, ki jih financira EU ali bilateralne projekte ter s sodelovanjem prispevajo k zeleni in odporni energetski prihodnosti Evrope.
Iščejo rešitve na področju energetike, obnovljivih virov, zelene energije in hrambe energije.
Ciljne skupine iz Ukrajine:

Energetska podjetja, javna podjetja in operaterji omrežij.
Razvijalci obnovljivih virov energije (sončna, vetrna, biomasa, vodik).
Ponudniki rešitev za energetsko učinkovitost.
Inženirska in tehnološka podjetja.
Občinske agencije za energijo in izvajalci projektov.

Na dogodek se lahko prijavite do 1.12. preko povezave: Ukrainian–Slovenian Business Forum on Energy Sphere in nam svoj interes sporočite na pmis@ijs.si.

Dogodek SRIP PMiS: Mesta prihodnosti: Inovacije za bivanje po meri človeka
2025-12-10 08:30 - 14:30 | Urbanistični inštitut RS, Trnovski pristan 2, Ljubljana
Vabimo vas na dogodek SRIP PMiS: Mesta prihodnosti: Inovacije za bivanje po meri človeka, ki bo potekal 10. 12. 2025 od 8.30 do 14.30 v prostorih Urbanističnega inštituta RS, Trnovski pristan 2, Ljubljana.
Dogodek bo predstavil inovativne pristope k oblikovanju mest prihodnosti, ki v ospredje postavljajo človeka, njegovo zdravje in povezanost s skupnostjo. Razprava bo zajela 15- in 20-minutne soseske, pametna mesta z etičnimi in trajnostnimi vrednotami, urbano zdravje, podatkovne prostore, lokalne energetske skupnosti ter prilagajanje infrastrukture podnebnim spremembam. Dogodek bo ponudil vpogled v poslovne priložnosti za slovenska podjetja na trgih Zaliva ter prikazal, kako lahko inovacije na področju energije, digitalizacije in urbanega oblikovanja prispevajo k razvoju vključujočih, zdravih in odpornih mest za vse generacije.
PROGRAM-10DECEMBER2025
Prijava na dogodek je obvezna na spodnji povezavi do 2. 12. 2025 oziroma do zapolnitve mest:
https://1ka.arnes.si/mestaprihodnosti
Vljudno vabljeni!

Seminar gradbene kalkulacije
2025-12-08 09:00 - 14:30 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje organizira strokovni seminar gradbene kalkulacije, ki bo potekal 8. 12. 2025 od 9.00 do 14.30 na CPU, Kardeljeva ploščad 27a, Ljubljana.
Udeleženci seminarja bodo pridobili splošen pregled nad obravnavano vsebine, spoznali več bližnjic za hitrejše obvladovanje gradbenih procesov z različnimi praktičnimi napotki ter tako nadgradili svoja znanja.
Potrebna je prijava.

Predstavitveni webinar: ITM 2026
2025-12-04 10:00 - 11:00 | Spletni dogodek
SPIRIT Slovenija, javna agencija v letu 2026 vpisuje devetnajsto generacijo izobraževalnega programa Vodenje izvoznega poslovanja – International Trade Management (ITM), ki ga izvajajo v sodelovanju z ITM Worldwide Foundation.
Predstavitveni webinar ITM 2026 bo potekal 4. 12. 2025 od 10.00 do 11.00. Potrebna je prijava do 2. 12. 2025.
